приключват финансовата година след 31 декември, данните по отношение на поднадзорните предприятия и групи, оповестени през 2017 г., не включват данни от всички застрахователни и презастрахователни предприятия, попадащи в обхвата на приложение на Директива 2009/138/ЕО. Всички последващи оповестявания обаче включват данни от всички застрахователни и презастрахователни предприятия.
 Номериране на полетата
 Номерата на полетата следват реда и номерирането в приложение XXI към Делегиран регламент (ЕС) 2015/35, обхващайки първо информацията, която се изисква съгласно част А от приложение XXI относно застрахователните и презастрахователните предприятия (полета AS), след това информацията, която се изисква съгласно част А от приложение XXI относно застрахователните групи (полета AG), и накрая — информацията, която се изисква съгласно част Б от приложение XXI относно надзорните органи (полета B).
 Определения на позициите
 Определенията на позициите поясняват конкретните данни, предмет на оповестяването, или източника на данните. Всички препратки към полета с други номера се отнасят до полетата в образците, установени в настоящия регламент. Всички съдържащи се в определенията на позициите препратки към кодове на образци или на позиции от образци се отнасят до образци или позиции от образци с идентични кодове, както е предвидено в Регламент за изпълнение (ЕС) 2015/2450 на Комисията (1). Ако за дадена позиция няма определение, се счита, че е ясно кои данни следва да бъдат оповестени.
 Конкретни указания по отношение на образец А
 В съответствие с част А от приложение XXI към Делегиран регламент (ЕС) 2015/35 данните, отнасящи се до поднадзорните застрахователни и презастрахователни предприятия, се предоставят отделно за (1) всички застрахователни предприятия, (2) животозастрахователните предприятия, (3) общозастрахователните предприятия, (4) застрахователните предприятия, които извършват едновременно животозастрахователна и общозастрахователна дейност, и (5) презастрахователните предприятия, освен ако в полето не е отбелязано „N/A“ (не е приложимо).
 В образец А колоната за информацията относно „Всички застрахователни и презастрахователни предприятия“ е оцветена в светлозелено, което обозначава, че тези полета представляват сбор от данните, представени в белите полета относно различните категории предприятия, описани в параграфа по-горе, когато тази информация се предоставя отделно.
 Конкретни указания по отношение на образци В и Г
 Образци В и Г се отнасят до оповестяването на данни относно надзорния орган въз основа на част Б от приложение XXI към Делегиран регламент (ЕС) 2015/35, като образец C обхваща количествени данни, а образец D — качествени данни. В образец Г информацията за предходните години се предоставя по всяка отделна категория, като например „Устройство на надзорния орган“. Когато през повече от една календарна година няма промяна в информацията, надзорният орган посочва броя на календарните години, за които тя се отнася. По отношение на други аспекти държавите членки могат да изберат какъв формат и структура да използват съобразно естеството и обема на информацията, която следва да бъде предоставена за всяка от категориите в образец Г.
 I. ОПРЕДЕЛЕНИЯ НА ПОЗИЦИИТЕ ЗА ЦЕЛИТЕ НА ОПОВЕСТЯВАНЕТО НА АГРЕГИРАНИТЕ СТАТИСТИЧЕСКИ ДАННИ ПО ОТНОШЕНИЕ НА ЗАСТРАХОВАТЕЛНИТЕ И ПРЕЗАСТРАХОВАТЕЛНИТЕ ПРЕДПРИЯТИЯ, КОИТО СА ОБЕКТ НА НАДЗОР СЪГЛАСНО ДИРЕКТИВА 2009/138/ЕО
 ПОЗИЦИЯ
 ПОЛЕ No
 ОПРЕДЕЛЕНИЕ
 Брой застрахователни и презастрахователни предприятия
 AS1a
 Броят на преките животозастрахователни или общозастрахователни предприятия или презастрахователните предприятия, които са получили лиценз в съответствие с член 14 от